ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กน ๓/๒๕๔๘เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่๒)[๑] อาศัยอำนาจตามความในมาตรา ๗ (๒) และมาตรา ๓๕ (๘)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๔๗ หมายความว่าประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗ เรื่องหลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าลงวันที่ ๑๔ ตุลาคม พ.ศ. ๒๕๔๗ข้อ ๒ให้ยกเลิกความในข้อ ๓แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗ และให้ใช้ความต่อไปนี้แทนข้อ ๓ ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต้องเป็น(๑)บริษัทจำกัดหรือบริษัทมหาชนจำกัดที่จัดตั้งขึ้นใหม่ตามกฎหมายไทยระหว่างเวลาซึ่งเริ่มต้นตั้งแต่วันที่ ๑๕ ตุลาคม พ.ศ. ๒๕๔๗ และสิ้นสุดในวันก่อนวันแรกที่ประกาศนี้มีผลใช้บังคับแต่ยังมิได้ประกอบธุรกิจใดๆ หรือ(๒)บริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามกฎหมายไทยหลังจากวันก่อนวันแรกที่ประกาศนี้มีผลใช้บังคับเพื่อประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าตามพระราชบัญญัติโดยผู้ประสงค์จะจัดตั้งบริษัทจำกัดหรือบริษัทมหาชนจำกัดดังกล่าวต้องยื่นขอรับความเห็นชอบในการจัดตั้งบริษัทจำกัดหรือบริษัทมหาชนจำกัดจากเลขาธิการตามหลักเกณฑ์วิธีการและเงื่อนไขที่เลขาธิการกำหนดข้อ ๓ให้เพิ่มความต่อไปนี้เป็นข้อ ๓/๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗ข้อ ๓/๑ผู้ที่จะได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต้องมีคุณสมบัติ ดังนี้(๑)มีวัตถุประสงค์เพื่อประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามพระราชบัญญัติและมีนิติบุคคลรายหนึ่งหรือหลายรายดังต่อไปนี้ถือหุ้นหรือถือหุ้นรวมกันไม่ต่ำกว่าร้อยละห้าสิบของทุนจดทะเบียนเฉพาะที่เป็นหุ้นสามัญ(ก)บริษัทจำกัดหรือบริษัทมหาชนจำกัดที่ประกอบธุรกิจหลักทางด้านภาคการเกษตรโดยตรง(ข) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์หรือการจัดการกองทุนรวมตามกฎหมายว่าด้วยหลักทรัพย์และตลาดหลักทรัพย์(ค)ธนาคารพาณิชย์ตามกฎหมายว่าด้วยการธนาคารพาณิชย์(ง)บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์(จ)บริษัทประกันชีวิตตามกฎหมายว่าด้วยการประกันชีวิต(ฉ)บริษัทประกันวินาศภัยตามกฎหมายว่าด้วยการประกันวินาศภัยทั้งนี้รายละเอียดสัดส่วนการถือหุ้นของนิติบุคคลตาม (ก) (ข) (ค) (ง) (จ) และ (ฉ) ในบริษัทจำกัดหรือบริษัทมหาชนจำกัดผู้ประสงค์จะขอรับใบอนุญาตให้เป็นไปตามเงื่อนไขที่สำนักงานกำหนด(๒)มีทุนจดทะเบียนเฉพาะหุ้นสามัญไม่ต่ำกว่าหนึ่งร้อยล้านบาท(๓)มีทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญและมีส่วนของผู้ถือหุ้นเมื่อหักด้วยค่าความนิยมออกแล้วไม่ต่ำกว่าร้อยละยี่สิบห้าของทุนจดทะเบียนเฉพาะหุ้นสามัญ(๔) มีเงินกองทุนสภาพคล่องสุทธิ (AdjustedNet Capital) ไม่ต่ำกว่าสิบล้านห้าแสนบาท(๕)มีสัดส่วนการถือหุ้นโดยผู้ถือหุ้นสัญชาติไทยเป็นมูลค่าเกินกว่าร้อยละยี่สิบห้าของทุนที่ออกและชำระแล้ว(๖) กรรมการ ผู้จัดการหรือบุคคลผู้มีอำนาจจัดการกิจการของผู้ประสงค์จะขอรับใบอนุญาตต้องมีคุณวุฒิทางการศึกษาไม่ต่ำกว่าปริญญาตรีหรือเทียบเท่าและมีประสบการณ์ในการทำงานไม่น้อยกว่าสามปีหรือมีคุณวุฒิทางการศึกษาต่ำกว่าปริญญาตรีแต่ไม่ต่ำกว่าการศึกษาภาคบังคับหรือเทียบเท่าและมีประสบการณ์ในการทำงานไม่น้อยกว่าสิบปีและไม่มีลักษณะต้องห้ามดังต่อไปนี้(ก) เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค) เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง) เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(จ) เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(ฉ) เคยถูกถอดถอนจากการเป็นประธานกรรมการกรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการก.ส.ล.(ช) เคยถูกถอดถอนตามมาตรา ๖๐ แห่งพระราชบัญญัติ(ซ) เป็นคนไร้ความสามารถหรือเสมือนไร้ความสามารถ(ฌ)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบหรือคำสั่งใด ๆที่ออกตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยการประกันวินาศภัย กฎหมายว่าด้วยผู้สอบบัญชีหรือกฎหมายที่เกี่ยวกับธุรกิจทางการเงินในทำนองเดียวกัน ทั้งนี้รวมถึงการถูกเพิกถอนการขึ้นทะเบียน หรือถูกเพิกถอนใบอนุญาตใด ๆ ตามกฎหมายต่างประเทศในลักษณะทำนองเดียวกันด้วยเว้นแต่จะได้รับยกเว้นตามหลักเกณฑ์ วิธีการและเงื่อนไขที่คณะกรรมการ ก.ส.ล. กำหนด(ญ) เคยถูกไล่ออก ปลดออกหรือให้ออกจากงาน อันเนื่องมาจากการกระทำโดยทุจริต(ฎ)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยการประกันวินาศภัยกฎหมายว่าด้วยผู้สอบบัญชีหรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์หรือความผิดอื่นในลักษณะทำนองเดียวกันหรือการบริหารงานที่มีลักษณะเป็นการหลอกลวง ฉ้อฉลหรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(ฏ)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินหรือกฎหมายต่างประเทศในลักษณะทำนองเดียวกันด้วย(ฐ)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง ในระยะเวลาไม่เกินสองปีโดยนับถึงวันที่ยื่นคำขออนุญาตเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยในระยะเวลาไม่เกินสองปีโดยนับถึงวันที่ยื่นคำขออนุญาต(๗) แสดงได้ว่าจะมีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่าย ผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่ผู้ประสงค์จะขอรับใบอนุญาตเต็มเวลา(๘) แสดงได้ว่าจะมีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยกำหนดแผนการบริหารและแผนการดำเนินงานเป็นลายลักษณ์อักษรอย่างน้อยในเรื่อง ดังต่อไปนี้(ก) โครงสร้างองค์กร (OrganizationChart) หน้าที่และความรับผิดชอบของหน่วยงานต่าง ๆด้านการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(ข) แหล่งเงินทุนเพื่อการดำเนินงาน(ค) นโยบาย เป้าหมายแผนงานในอนาคตและกลุ่มลูกค้าเป้าหมาย(ง) ระบบปฏิบัติงานด้านการซื้อขายล่วงหน้าโดยอย่างน้อยจะต้องประกอบด้วย๑) หลักปฏิบัติในการติดต่อ ชักชวนและให้คำแนะนำแก่ลูกค้าและจัดให้มีวิธีการในการประเมินลูกค้าพร้อมทั้งกำหนดนโยบายและขั้นตอนในการกำหนดวงเงินและการอนุมัติวงเงินให้แก่ลูกค้า๒) หลักปฏิบัติวิธีการและขั้นตอนในการรับคำสั่งซื้อขายล่วงหน้า(จ)หลักปฏิบัติในการดูแลเงินและทรัพย์สินของลูกค้า(ฉ) มาตรการและแนวทางที่ใช้ในการดำเนินงานตลอดจนขั้นตอนและวิธีการในการควบคุมและติดตามให้มีการดำเนินการเพื่อป้องกันความขัดแย้งทางผลประโยชน์ในด้านต่างๆ ดังนี้๑)การป้องกันการล่วงรู้ข้อมูลภายในระหว่างหน่วยงานและบุคลากร (Chinesewall)๒) การแยกหน่วยงานและบุคลากรที่มีหน้าที่ติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าออกจากหน่วยงานและบุคลากรที่มีหน้าที่ตัดสินใจซื้อขายล่วงหน้าเพื่อผู้ประสงค์จะขอรับใบอนุญาต๓)การแยกหน่วยงานและบุคลากรที่ปฏิบัติการด้านซื้อขายล่วงหน้า (BackOffice) กับหน่วยงานและบุคลากรที่ให้บริการด้านซื้อขายล่วงหน้า(Front Office) ออกจากกันโดยจัดให้มีระบบการตรวจสอบเพื่อยืนยันความถูกต้องในการปฏิบัติงานระหว่างบุคลากรของหน่วยงานดังกล่าวและต้องไม่มอบหมายให้บุคลากรคนหนึ่งคนใดรับผิดชอบการปฏิบัติงานตลอดกระบวนการในลักษณะที่อาจเป็นช่องทางให้เกิดการทุจริตได้๔)ระบบควบคุมดูแลและหลักปฏิบัติในการซื้อขายล่วงหน้าของผู้ประสงค์จะขอรับใบอนุญาต (ProprietaryTrading)๕)ระบบควบคุมดูแลและหลักปฏิบัติในการซื้อขายล่วงหน้าของพนักงานของผู้ประสงค์จะขอรับใบอนุญาตรวมทั้งคู่สมรสและบุตรที่ยังไม่บรรลุนิติภาวะ๖)ระบบป้องกันการซื้อขายล่วงหน้าของนายหน้าซื้อขายล่วงหน้าและพนักงานที่เป็นการเอาเปรียบลูกค้าหรือเข้าข่ายไม่เหมาะสม๗) ระบบป้องกันความปลอดภัยของข้อมูลโดยต้องจัดให้มีการรักษาความปลอดภัยที่เพียงพอแก่การป้องกันมิให้บุคคลที่ไม่มีอำนาจหน้าที่เกี่ยวข้องได้ล่วงรู้หรือแก้ไขเปลี่ยนแปลงข้อมูลเกี่ยวกับการปฏิบัติงานที่บุคคลดังกล่าวไม่มีความรับผิดชอบ(ช) ระบบการบริหารความเสี่ยงซึ่งมีขั้นตอนการรายงานความบกพร่องในการบริหารความเสี่ยงให้ผู้บริหารทราบด้วยโดยจัดทำเป็นคู่มือ(ซ) ระบบการควบคุมภายใน โดยกำหนดนโยบายและมาตรการควบคุมภายในซึ่งมีขั้นตอนและวิธีการในการควบคุมและติดตามให้มีการดำเนินการตามนโยบายและระบบที่วางไว้รวมถึงมีวิธีปฏิบัติเกี่ยวกับการตรวจสอบและการควบคุมภายในและการกำกับดูแลการปฏิบัติงานทั้งนี้ผู้ประสงค์จะขอรับใบอนุญาตต้องจัดให้มีหน่วยงานกำกับดูแลการปฏิบัติงาน (ComplianceUnit) และหน่วยงานควบคุมภายใน (Internal Audit)ที่มีความเป็นอิสระในการดำเนินงานและเป็นอิสระจากหน่วยงานอื่น(ฌ) ระบบการจัดเก็บข้อมูลในการดำเนินงาน(ญ)ระบบการดำเนินการเกี่ยวกับข้อร้องเรียนของลูกค้า(๙) มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการก.ส.ล. ให้การรับรองอย่างน้อยห้าคนข้อ ๔ให้ยกเลิกความในข้อ ๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และให้ใช้ความต่อไปนี้แทนข้อ ๔ ให้บริษัทจำกัดหรือบริษัทมหาชนจำกัดตามข้อ๓ (๑) หรือผู้ประสงค์จะจัดตั้งบริษัทจำกัดหรือบริษัทมหาชนจำกัดตามข้อ ๓ (๒)ยื่นคำขอความเห็นชอบบุคคลดังต่อไปนี้ต่อเลขาธิการตามแบบที่สำนักงานกำหนด(๑)ผู้ถือหุ้นรายใหญ่ของบริษัทจำกัดหรือบริษัทมหาชนจำกัดตามข้อ ๓ (๑)หรือผู้ที่จะเป็นผู้ถือหุ้นรายใหญ่ของบริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามข้อ๓ (๒) แล้วแต่กรณี(๒) กรรมการผู้จัดการและบุคคลผู้มีอำนาจจัดการกิจการของบริษัทจำกัดหรือบริษัทมหาชนจำกัดตามข้อ๓ (๑) หรือผู้ที่จะเป็นกรรมการผู้จัดการและบุคคลผู้มีอำนาจจัดการกิจการของบริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามข้อ๓ (๒) แล้วแต่กรณีทั้งนี้ การเปลี่ยนแปลงผู้ถือหุ้นรายใหญ่ กรรมการผู้จัดการและบุคคลผู้มีอำนาจจัดการกิจการหรือผู้ที่จะเป็นผู้ถือหุ้นรายใหญ่ผู้ที่จะเป็นกรรมการผู้จัดการและบุคคลผู้มีอำนาจจัดการกิจการของบริษัทจำกัดหรือบริษัทมหาชนจำกัดตามข้อ๓ (๑) หรือบริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามข้อ ๓ (๒)แล้วแต่กรณีในระหว่างการพิจารณาคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าของเลขาธิการต้องได้รับความเห็นชอบจากเลขาธิการด้วยข้อ ๕ให้ยกเลิกความในข้อ ๕ แห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๔๗ และให้ใช้ความต่อไปนี้แทนข้อ ๕ ผู้ถือหุ้นรายใหญ่ของบริษัทจำกัดหรือบริษัทมหาชนจำกัดตามข้อ๓ (๑)หรือผู้ที่จะเป็นผู้ถือหุ้นรายใหญ่ของบริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามข้อ๓ (๒) แล้วแต่กรณีต้องไม่มีลักษณะต้องห้าม ดังต่อไปนี้(๑) กรณีที่ผู้ถือหุ้นรายใหญ่เป็นบุคคลธรรมดา(ก)เป็นบุคคลที่มีชื่ออยู่ในบัญชีรายชื่อบุคคลที่สำนักงาน ตลาดสำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทยธนาคารแห่งประเทศไทยและกรมการประกันภัยเห็นว่าไม่สมควรเป็นผู้บริหารกิจการที่หน่วยงานดังกล่าวกำกับดูแลหรือมีความเกี่ยวข้องเว้นแต่จะได้รับยกเว้นจากคณะกรรมการ ก.ส.ล.(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค) เคยเป็นกรรมการ ผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง) เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(จ) เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(ฉ) เคยถูกถอดถอนจากการเป็นประธานกรรมการกรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการก.ส.ล.(ช) เคยถูกถอดถอนตามมาตรา ๖๐ แห่งพระราชบัญญัติ(ซ)เคยหรืออยู่ระหว่างถูกกล่าวโทษหรือถูกดำเนินคดีตามกฎหมายว่าด้วยการป้องกันและปราบปรามการฟอกเงินโดยหน่วยงานที่มีอำนาจตามกฎหมายนั้น(ฌ) เคยถูกไล่ออกปลดออกหรือให้ออกจากงานอันเนื่องมาจากการกระทำโดยทุจริต(ญ)จงใจแสดงข้อความอันเป็นเท็จในสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในการขอความเห็นชอบเป็นผู้ถือหุ้นรายใหญ่หรือในรายงานอื่นใดที่ต้องยื่นต่อคณะกรรมการก.ส.ล. หรือสำนักงาน(ฎ) ลักษณะต้องห้ามอื่น ๆ ตามที่สำนักงานกำหนด(๒) กรณีที่ผู้ถือหุ้นรายใหญ่เป็นนิติบุคคลบุคคลผู้มีอำนาจจัดการนิติบุคคลนั้น เช่น หุ้นส่วนผู้มีอำนาจจัดการหรือกรรมการของนิติบุคคลนั้นต้องไม่มีลักษณะต้องห้ามตามที่กำหนดไว้ในข้อ ๕ (๑) ข้างต้นข้อ ๖ให้ยกเลิกความในข้อ ๖แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และให้ใช้ความต่อไปนี้แทนข้อ ๖ให้บริษัทจำกัดหรือบริษัทมหาชนจำกัดตามข้อ ๓ (๑)หรือผู้ประสงค์จะจัดตั้งบริษัทจำกัดหรือบริษัทมหาชนจำกัดตามข้อ ๓ (๒)ยื่นคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามแบบคำขออนุญาตและระยะเวลาที่สำนักงานกำหนดพร้อมเอกสารและหลักฐานประกอบคำขออนุญาตโดยยื่นต่อเลขาธิการ ณ สำนักงานข้อ ๗ให้ยกเลิกความในข้อ ๗แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗ และให้ใช้ความต่อไปนี้แทนข้อ ๗ ในการพิจารณาออกใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแต่ละคราวให้เลขาธิการมีอำนาจกำหนดจำนวนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าที่จะออกให้แก่ผู้ที่จะได้รับใบอนุญาต ระยะเวลาในการพิจารณาและแจ้งผลการพิจารณาคำขออนุญาตและหลักเกณฑ์วิธีการและเงื่อนไขในการพิจารณาออกใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าด้วยเมื่อได้รับอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าจากเลขาธิการแล้วให้ผู้ได้รับอนุญาตชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อสำนักงานภายในห้าวันทำการนับตั้งแต่วันถัดจากวันที่ได้รับอนุญาตหากผู้ได้รับอนุญาตไม่ชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้ครบถ้วนภายในระยะเวลาที่กำหนดให้ถือว่าผู้ได้รับอนุญาตไม่ประสงค์จะประกอบธุรกิจดังกล่าวแล้วให้เลขาธิการออกใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้แก่ผู้ได้รับอนุญาตภายในห้าวันทำการนับตั้งแต่วันถัดจากวันที่ผู้ได้รับอนุญาตได้ชำระค่าธรรมเนียมตามวรรคสองและเมื่อได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแล้วห้ามมิให้ผู้ได้รับใบอนุญาตประกอบธุรกิจอื่นใดนอกจากธุรกิจการซื้อขายล่วงหน้าประเภทที่ได้รับอนุญาตเว้นแต่จะได้รับความเห็นชอบจากสำนักงานใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้ใช้ได้เฉพาะตัว จะโอนกันไม่ได้ข้อ ๘ให้ยกเลิกความในข้อ ๘แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และให้ใช้ความต่อไปนี้แทนข้อ ๘ ผู้ได้รับใบอนุญาตจะเริ่มประกอบธุรกิจการซื้อขายล่วงหน้าประเภทนายหน้าซื้อขายล่วงหน้าได้ ต่อเมื่อ(๑)สำนักงานตรวจสอบแล้วเห็นว่าผู้ได้รับใบอนุญาตได้ดำเนินการตามหลักเกณฑ์วิธีการและเงื่อนไขที่สำนักงานกำหนดเพื่อความพร้อมในการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าแล้วและพร้อมให้สำนักงานตรวจสอบการดำเนินการดังกล่าวภายในหกเดือนนับตั้งแต่วันถัดจากวันที่ได้รับใบอนุญาตในกรณีที่สำนักงานตรวจสอบแล้วเห็นว่าผู้ได้รับใบอนุญาตยังมิได้ดำเนินการอย่างหนึ่งอย่างใดหรือหลายอย่างตามหลักเกณฑ์วิธีการและเงื่อนไขที่สำนักงานกำหนดเลขาธิการอาจสั่งให้ผู้ได้รับใบอนุญาตดำเนินการใดตามที่เห็นสมควร(๒)ผู้ได้รับใบอนุญาตเป็นสมาชิกตลาดภายในหกเดือนนับตั้งแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า เว้นแต่มีเหตุอันเนื่องมาจากกฎระเบียบที่เกี่ยวข้อง(๓)ผู้ได้รับใบอนุญาตเพิ่มทุนให้มีทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญและมีส่วนของผู้ถือหุ้นเมื่อหักด้วยค่าความนิยมออกแล้วตามข้อ๓/๑ (๓) เป็นไม่ต่ำกว่าร้อยละห้าสิบของทุนจดทะเบียนเฉพาะหุ้นสามัญภายในสี่สิบห้าวันนับตั้งแต่วันถัดจากวันที่ได้รับใบอนุญาตการชำระทุนเพิ่มให้เป็นไปตามหลักเกณฑ์วิธีการและเงื่อนไขที่สำนักงานกำหนดในกรณีที่ผู้ได้รับใบอนุญาตไม่ดำเนินการตามข้อ ๘(๑) วรรคหนึ่ง (๒) หรือ (๓) ข้อหนึ่งข้อใดให้ถือว่าใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าสิ้นผลบังคับเมื่อพ้นระยะเวลาที่กำหนดในข้อดังกล่าวข้อ ๙ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๗ มีนาคม พ.ศ. ๒๕๔๘วัฒนาเมืองสุขรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๖๗/๒ มิถุนายน ๒๕๕๒